_:nda3d4747a87d4c7796239a247d13aa86xb0
<http://schema.org/articleBody>
"കോ​ട്ട​യം: പാ​ലാ​യി​ലെ സ്ഥാ​നാ​ർ​ഥി ത​ർ​ക്ക​ത്തി​ൽ പി.​ജെ. ജോ​സ​ഫി​നെ ത​ള്ളി പ്ര​തി​പ​ക്ഷ നേ​താ​വ് നേ​താ​വ് ര​മേ​ശ് ചെ​ന്നി​ത്ത​ല. പാ​ലാ​യി​ലെ സ്ഥാ​നാ​ർ​ഥി കേ​ര​ളാ കോ​ണ്‍​ഗ്ര​സ്-​എം സ്ഥാ​നാ​ർ​ഥി ത​ന്നെ​യാ​ണെ​ന്നു ചെ​ന്നി​ത്ത​ല വ്യ​ക്ത​മാ​ക്കി. ജോ​സ് ടോം ​യു​ഡി​എ​ഫ് സ്വ​ത​ന്ത്ര​ന​ല്ലെ​ന്നും അ​ദ്ദേ​ഹം പ​റ​ഞ്ഞു. പാലാ ഉപതിരഞ്ഞെടുപ്പിൽ യുഡിഎഫ് സ്ഥാനാർഥി സ്വതന്ത്ര ചിഹ്നത്തിൽ മൽസരിക്കേണ്ടിവരും, യുഡിഎഫ് സ്ഥാനാർഥി ജോസ് ടോമിന് കേരള കോൺഗ്രസിന്റെ ചിഹ്നമായ ‘രണ്ടില’ നൽകാൻ സാധിക്കില്ലെന്നാണ്  കേരള കോൺഗ്രസ്(എം) വർക്കിങ് ചെയർമാൻ പി.ജെ. ജോസഫ് പറഞ്ഞത്.\r\n\r\nജോസ് ടോമിന്റെ നാമനിർദേശ പത്രികയിൽ ഒപ്പു വയ്ക്കില്ല. ജോസ് ടോം പാർട്ടിയിൽനിന്നു സസ്പെൻഡ് ചെയ്യപ്പെട്ടയാളാണെന്നും ജോസഫ് മാധ്യമങ്ങളോടു പറഞ്ഞു. പാലായിൽ കേരള കോൺഗ്രസിന് സ്ഥാനാർഥി ഇല്ല. കൺവീനറുടെ ആവശ്യ പ്രകാരം സ്ഥാനാർഥിക്കു വേണ്ടി പ്രവർത്തിക്കും. യുഡിഎഫിന്റെ സ്വതന്ത്ര സ്ഥാനാർഥി ആയിട്ടാണു ജോസ് ടോം മത്സരിക്കുന്നത്. ചിഹ്നം ആവശ്യപ്പെട്ട് തിരഞ്ഞെടുപ്പു കമ്മിഷനെ സമീപിച്ചത് ഫ്രോഡ് പരിപാടിയാണെന്നും ജോസഫ് പ്രതികരിച്ചു.\r\n\r\nജോസ് ടോമിന് രണ്ടില ചിഹ്നം അനുവദിക്കുന്നത് പാർട്ടി വർക്കിങ് ചെയർമാന്റെ നിലപാടിന് അനുസരിച്ചായിരിക്കുമെന്ന് സംസ്ഥാനത്തെ മുഖ്യ തിരഞ്ഞെടുപ്പ് ഓഫിസർ ടിക്കാറാം മീണ പറഞ്ഞിട്ടുണ്ട്. ജോസഫ് കത്തു നൽകണം. എങ്കിൽ മാത്രമേ രണ്ടില ചിഹ്നം നൽകാൻ സാധിക്കൂ. അല്ലെങ്കിൽ ജോസ് ടോം സ്വതന്ത്രനായി മൽസരിക്കേണ്ടിവരുമെന്നാണു തിരഞ്ഞെടുപ്പ് കമ്മിഷന്റെ നിലപാട്.\r\n\r\nരണ്ടില ചിഹ്നം നൽകണമെന്നാവശ്യപ്പെട്ട് കേരള കോണ്‍ഗ്രസ് നേതാവ് സ്റ്റീഫൻ ജോർജ് തിരഞ്ഞെടുപ്പ് കമ്മിഷനുമായി ബന്ധപ്പെട്ടിരുന്നു. സ്റ്റിയറിങ് കമ്മിറ്റിയുടെ തീരുമാനം അനുസരിച്ചാണ് ജോസ് ടോം സ്ഥാനാർഥിയായതെന്നാണ് കേരള കോൺഗ്രസ് നേതാക്കളുടെ വാദം. എന്നാൽ സ്റ്റിയറിങ് കമ്മിറ്റിക്കു സ്ഥാനാർഥിയെ തീരുമാനിക്കാൻ മാത്രമാണ് അധികാരമെന്ന് തിരഞ്ഞെടുപ്പ് ഓഫിസർ വ്യക്തമാക്കി. ചിഹ്നത്തിന്റെ കാര്യം തീരുമാനിക്കേണ്ടത് പാർട്ടി ചെയർമാനും ആ പദവിയില്ലെങ്കിൽ വർക്കിങ് ചെയർമാനുമാണെന്നും അദ്ദേഹം പറഞ്ഞു.\r\n\r\nരണ്ടില ചിഹ്നത്തിനായി പി.ജെ. ജോസഫിന്റെ കാലു പിടിക്കേണ്ടതില്ലെന്നാണു ജോസ് കെ. മാണി വിഭാഗത്തിന്റെ അഭിപ്രായം. ചിഹ്നം സംബന്ധിച്ച തർക്കമുള്ളതിനാൽ സ്വതന്ത്ര ചിഹ്നത്തിൽ മത്സരിക്കുന്നതാണ് നല്ലതെന്നും ജോസ് വിഭാഗത്തിന് അഭിപ്രായമുണ്ട്. പി.ജെ. ജോസഫുമായി ചർച്ച ചെയ്തു ചിഹ്നം അനുവദിപ്പിക്കാമെന്നായിരുന്നു യുഡിഎഫ് പ്രതീക്ഷ. എന്നാൽ പി.ജെ. ജോസഫ് കടുംപിടിത്തം തുടരുന്നത് യുഡിഎഫിന് തിരിച്ചടിയാകും."
<http://themediasyndicate.com/?p=83522>